Ešte ani poriadne nezačala sezóna na detskej železnici a už sa stala terčom vandalov a zlodejov.
Potom, čo dobrovoľníci na vlastné náklady skrášlili stanicu Čermeľ množstvom rozkvitnutých červených muškátov, sa na niekoľko z nich najskôr ulakomila skupina výletníkov minulú nedeľu (3.5.) a jednoducho ich ukradli aj s črepníkom. Horšie dopadli uplynulú noc zo soboty na nedeľu, kedy podľahli nájazdu skupine vandalov v tínedžerskom veku.
Ich vyčíňanie zachytili bezpečnostné kamery a tak ak niekoho spoznáte, pokojne ho oznámte vedeniu železničky alebo najbližšiemu oddeleniu Policajného zboru SR. Materiálne škody síce nie sú vysoké, o to väčšia je však škoda morálna, ktorá dehonestuje prácu a nadšenie mladých dobrovoľníkov.
Zdroj/foto/video: Detská železnica Košice